Ohjelman mahdollistavat Joyce Meyer Ministriesin ystävät ja kumppanit.
ILOA ARKEEN ― JEESUS ON OVI KAIKKEEN MITÄ TARVITSET 1/2
Ajatteletko pääseväsi lähelle Jumalaa eri teitä? Olet väärässä.
Raamatun mukaan Jeesus on Tie.
"Ei kukaan tule Isän tykö muutoin kuin minun kauttani."
Voiko Raamattuun sitten uskoa?
On uskottava johonkin. Minä uskon tähän, koska se toimii.
Otsikkomme onkin: "Jeesus on ovi kaikkeen, mitä tarvitset."
Joh.10:1. "Totisesti, totisesti minä sanon teille; joka ei mene -
ovesta lammastarhaan, vaan nousee sinne muualta, on varas ja ryöväri".
Jae 9: "Minä olen ovi; jos joku minun kauttani menee sisälle, -
niin hän pelastuu, ja hän on käyvä sisälle -
käyvä ulos ja löytävä laitumen."
Jeesus sanoo olevansa ovi pelastukseen.
Jos haluat pelastua, mene sisään oikeasta ovesta.
Hän on se yksi ja ainoa ovi. Ei ole kahta tai miljoonaa ovea.
Jeesus sanoo, että jos menet muuta kautta kuin ovesta, -
joka on Hän, olet varas.
Yrität saada sen, mitä Jumala tarjoaa Jeesuksessa, toisilla tavoilla, -
mutta se ei tule onnistumaan.
Raamattu sanoo, että jos kadumme syntejämme ja tunnustamme ne, -
myönnämme avuntarpeemme. Emme voi tehdä itse mitään.
En tiedä, miksi me oikein haluamme aina tehdä kaiken itse.
Lihassamme on itsenäinen ja ylpeä henki.
Ihminen yrittää kaikkensa onnellisuuden eteen, paitsi Jumalaa.
Tekisikö raha onnelliseksi, ihmissuhteet tai ylennys?
Siirrämme ratkaisuamme, ja vihollinen kertoo meille valheitaan: -
"Jos tulet uskoon, et koskaan enää voi pitää hauskaa."
"Käyt vain kirkossa ja suoritat kaikkia noita rituaaleja."
Elämäni oli tuollaista, mutta nyt minulla on hauskaa. Omistan rauhan.
Olen onnellinen ihan ilman syytä.
Kun minulla on ongelma, joka ei selviä, voin luottaa Jumalaan.
Voin sanoa: "En tiedä, mitä tehdä, mutta minulla on Sinut!"
En vaihtaisi elämääni Jumalassa mihinkään tässä maailmassa.
Jos laitat Jumalan ensimmäiselle sijalle, Hän antaa kaiken muun.
Ei tarvitse taistella saadakseen haluamansa.
Hän antaa sinulle sen, mitä sydämesi halajaa.
Pidä ilo Herrassa, ja Hän antaa sen, mitä sydämesi halajaa.
Kuunnelkaa. Hän tulee antamaan kaiken, mikä on sinun parhaaksesi, -
ei kaikkea sitä, mitä haluat, oikeaan aikaan, jos palvelet Jumalaa.
Sinun parhaaksesi olevat annetaan sinulle, kunhan palvelet Jumalaa.
Ja juuri oikeaan aikaan. Hän ei anna meille kaikille samoja asioita -
eikä juuri niin kuin me haluaisimme eikä aina meidän aikataulussamme.
Jumala rakastaa meitä, ja Hänellä on jokaiselle hyvä suunnitelma.
Puhutaanpa katumuksesta. Se on tarpeellista pelastumisen kannalta.
Huomasin jotain, kun tutkin tätä ohjelma-aihetta.
Puhumme ehkä liikaa pelastumisesta ja anteeksiannosta, -
mutta emme tarpeeksi katumuksesta.
"Tulkaa Jeesuksen luo, niin saatte anteeksi ja pelastutte."
Parannuksenteko käy edelläkävijänä.
Se ei tarkoita vain sitä, että myöntää syntisyytensä.
Parannuksen tarkoitus on olla valmis kääntymään pois synnistä.
Monet haluavat lisätä Jeesuksen tähän nykyiseen elämäänsä.
"Tule vain elämääni, Jeesus, sitten kaikki elämässäni sujuu."
Asiat, joista ei haluaisi luopua, ovat joka tapauksessa kuolettavia.
Katsotaan jakeita Luuk. 24:46―47.
Puhutaan vähän aikaa katumuksesta.
"Ja hän sanoi heille: 'Niin on kirjoitettu, että Kristus oli kärsivä -
ja kolmantena päivänä nouseva kuolleista, -
ja että parannusta syntien anteeksisaamiseksi on saarnattava -
hänen nimessänsä kaikille kansoille, alkaen Jerusalemista.'"
Parannuksenteko on ehto syntien anteeksisaamiselle.
Meidän on opittava vihaamaan Jumalalle epämieluisia asioita.
Sydämemme tulee murehtia sitä, mikä murehduttaa Jumalaa.
Meidän tulee rukoilla herkkää omaatuntoa Jumalan suhteen.
Omantunnon on oltava hyvin herkkä.
En halua olla ihminen, joka tekee väärin eikä edes tiedä tai välitä siitä.
Haluan tuntea Pyhän Hengen syyllisyydentunnon elämässäni.
Jos olen töykeä tai loukkaan jotakuta, haluan huomata sen.
Haluan tietää, jos käytökseni on epäystävällistä eikä rakkaudellista.
En halua antaa itsestäni välinpitämättömän kuvaa.
Matt. 4:17: "Siitä lähtien Jeesus rupesi saarnaamaan ja sanomaan: -
'Tehkää parannus..." [muuttakaa mielenne sydämen uudistuksella -
kauhistuen entisiä syntejänne, Amplified-käännös], -
"...sillä taivasten valtakunta on tullut lähelle.'"
On suuri ero siinä, että oikeasti kadut syntejäsi -
ja tunnet surua ja syyllisyyttä niiden vuoksi.
Usein ihmiset tuntevat syyllisyyttä, mutta eivät vihaa syntejä tarpeeksi, -
että päästäisivät niistä irti, vaan jatkavat ympyrän kiertämistä.
Kun seuraamme Jumalaa herkällä sydämellä, -
sydän tulee entistä herkemmäksi.
Sydämemme on kovettunut tässä maailmassa vaeltaessamme.
Rukoile itsellesi lempeää sydäntä ja herkkää omaatuntoa.
Mitä kauemmin kuljet Jumalan tietä, sitä enemmän Hän kouluttaa sinua.
Tuntuu kuin Hän aina aloittaisi isoista ja vaikeista asioista.
Tie muuttuu aina vain kapeammaksi. On aina yllätys mitä Hän tekee.
Uusin asia minun kohdallani on tapani keskeyttää ihmisiä.
Olen oppinut huomaamaan, kuinka paljon ihmiset keskeyttävät toisia.
Jumala on osoittanut minulle, miltä tuntuu, -
kun joku keskeyttää minut yrittäessäni kertoa jotakin minulle tärkeää asiaa.
Minusta se tarkoittaa, etteivät he välitä siitä, mitä sanon.
"Annapa, kun minä puhun, koska se, mitä minä sanon, on tärkeää."
En tiedä kuinka kauan tämä kestää. En ole vielä edistynyt paljoakaan.
Mutta Jumala ei anna periksi ennen kuin saa haluamansa.
Joitakin ihmisiä ei kylläkään saa lopettamaan ilman keskeytystä, -
mutta nyt puhun käytöksestä, joka on vain yksinkertaisesti röyhkeää.
Röyhkeä käytös ei miellytä Häntä. Kuuliko kukaan?
Jos haluaisin puhua itselleni, jäisin hotelliin.
Raamattu sanoo: Rakkaus ei ole huonoa käytöstä! Aamen!
Hei siellä! Puhun teille!
Jakeessa Apt. 24:16 Paavali sanoo: -
"Sentähden minä myös ahkeroitsen, että minulla aina olisi -
loukkaamaton omatunto Jumalan ja ihmisten edessä."
On tärkeää pitää hyvä omatunto parannuksenteossa -
ja surra syntejään pyytäen Jumalan apua niistä päästäkseen.
Ilman Jumalan apua palaamme aina takaisin noihin synteihin.
Tein väärin ja lupasin Jumalalle, etten tekisi niin enää.
Muutin rukoustani näin: "Anna anteeksi! Olen pahoillani, -
mutta teen varmasti samoin, ellet Sinä auta minua."
En voi luottaa vain itseeni.
Luemme Sanasta, miten tulisi elää, mutta oma yrittämisemme ei auta.
Jumalan pitää olla siinä mukana.
Meidän tulee luottaa Häneen eikä lannistua hitaasta edistyksestämme.
Sanoa: "Jumala, jatka vain työtäsi, kunnes saat haluamasi osaltani."
Jos Jumala ei työstäisi yhtään mitään minussa, olisin hiukan huolestunut!
Vain siten me kasvamme ja muutumme.
Pitäkäämme herkkä omatunto. Apt. 4:12, ja sitten jatkamme.
Jeesus sanoo toisaalla: "Minä olen Tie, Totuus ja Elämä" -
ja: "Ei kukaan tule Isän tykö muutoin kuin minun kauttani."
Apt. 4:12: "Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman."
Ei ole pelastusta muussa nimessä, -
ei muuta nimeä taivaan alla, jossa voisimme pelastua.
Jos haluat syntisi anteeksi, mene oikeasta ovesta.
Jeesus on ovi. Hän on Tie kaikkeen, mitä voit elämältä haluta.
"Minun kauttani saat anteeksi ja rauhan Jumalan kanssa."
"Minä olen Tie!" Älkää antako harhauttaa itseänne.
Viimeisinä aikoina on oltava varma siitä, mihin uskoo.
Ei tule mennä harhauttajien mukaan.
Jeesus on ovi pelastukseen -
sekä sovitukseen Jumalan kanssa.
Raamatussa on kaksi sanaa, jotka kuulostavat hienolta.
Ne ovat kuitenkin hyvin tärkeitä.
Nuo sanat ovat "sovitus" ja "vanhurskaus."
Emme ole sovitettuja lihan teoilla emmekä millään omilla teoillamme.
Me olemme sovitetut Jeesuksen Kristuksen verellä.
Mitä tuo sana "sovitettu" tarkoittaa?
Tuo ihana sana tarkoittaa "kuin emme olisi koskaan syntiä tehneet".
Olemme puhtaat siinä määrin, että syntimme ovat täysin olemattomat -
ja Jumala voi käyttää meitä kuin emme olisi syntiä tehneetkään.
Jos tuo ei ole iloinen asia, niin sitten ei mikään!
Sovitetut ja kaikki tasapainossa. Mikään ei ole enää epätasapainossa.
Syntinen puoli ei ole raskaampi kuin uusi armon puoli.
"Missä synti on suureksi tullut, siinä armo on tullut ylenpalttiseksi!"
Ainoa tapa saada tilit täsmäämään ja elää ilman velallisuuden tunnetta.
Sovitus ei tule tekojemme kautta -
eikä lukemalla Raamattu läpi kerran vuodessa, -
eikä siten, että rukoilemme kolme tuntia päivässä.
Teemme noita asioita siksi, että olemme sovitetut!
Noita asioita teemme ilosta, ei siksi, että meidän täytyy!
Monet ihmiset tekevät kaikkea tuota, koska heidän "pitäisi", -
ja jos eivät tee, he luulevat, että Jumala suuttuu.
Ei sinun ole pakko lukea Raamattua, voit olla tyhmä, jos haluat.
Voit ihan hyvin olla tietämätön.
Rukoileminen ei ole pakollista.
Yrität vain tehdä kaiken itse, rukoilematta apua Jumalalta.
Ei ole pakko tutkia Sanaa. Luin sitä itsekin velvollisuudesta.
Luulin saavani papukaijamerkin joka kerta, kun luin muutaman jakeen.
Minulla oli systeemikin: Kaksi lukua Vanhaa ja kaksi Uutta testamenttia.
Jos onnistuisin lukemaan edes nuo, Jumala kyllä näkisi sen.
Sitten Herra puhutteli minua: -
"Luuletko tekeväsi palveluksen lukiessasi Sanaa? Tunnen sen jo!"
Et tee sillä Jumalalle palvelusta, vaan opettelet olemaan oma itsesi.
Opit, kuinka saada kaikki haluamasi ja tehdä se, mitä haluat tehdä.
Sovitus ja vanhurskaus. Hän, joka ei synnistä tiennyt, tuli synniksi.
Hän tuli synniksi.
Miten hirveää sen täytyi olla Jeesukselle!
Hän oli ristillä ja kaikki ihmiskunnan synnit tulivat Hänen päällensä.
Hän ei vain ottanut syntejämme, vaan tuli synniksi.
Minkä hinnan Jeesus maksoikaan! Kuinka Hän mahtoikaan rakastaa.
Hän vuodatti verensä lopullisena uhrina. Muuta uhria ei tarvita.
Jeesus oli lopullinen uhri. Nyt meidän tarvitsee vain katsoa Häneen.
Vanhassa liitossa oli 12 eri uhria neljään eri ryhmään jaettuna.
Ensimmäinen oli syntiuhri: joko härkä, vuohi, lammas tai kyyhky.
Varakkaat uhrasivat härän, köyhät voivat uhrata kyyhkysen.
Uhrin antaja toi eläimen, siunasi sen ja teurasti.
Pappi ripotteli veren alttarille sekä alttarin juurelle.
Syötäväksi kelpaava liha annettiin papille. Sisälmykset poltettiin.
Raato poltettiin kaupungin ulkopuolella. Väsyttää jo nyt.
Olen onnellinen, että voin nousta aamulla ylös ja vain uskoa.
Onneksi ei tarvitse käydä tuota läpi!
Tuo kaikki piti tehdä 18 kertaa vuodessa.
Se oli vasta ensimmäinen uhri. Kuvitelkaa kaikki tuo veri!
Sitten oli syyllisyysuhri. Se tuli tehdä vääryyden tapahduttua.
Silloin piti uhrata pässi tai lammas.
Vääryyksiä olivat esimerkiksi varkaus, väärä vala tai petetty lupaus.
Eli joka kerta, kun joku lupasi tehdä jotakin ja tuo rikkoi lupauksensa.
Se oli synti. Vihollinen ei halua, että sinä pidät sanasi.
Lupailemme asioita liian helposti.
Tuo rikkomus piti hoitaa sakolla.
Oli myös tehokkuusuhri, jonka tarkoitusta en ihan tiedä.
Uhri annettiin väärästä profetiasta sekä raiskauksesta.
On yllättävää, että nuo asiat niputetaan yhteen.
Raiskaus on toki vakava synti, mutta entä väärä profetia?
Me kaikki teemme joskus virheitä, -
mutta pitää olla varovainen, kun sanomme: " Näin sanoo Herra" -
tai kun sanomme jollekin, että Jumala kehotti meitä kertomaan jotain.
Monesti Jumala ei sanonut sanakaan. Sinä vain halusit sanoa sen -
kontrolloidaksesi jonkun elämää. Liität vain siihen Jumalan nimen.
En kestä ylihengellistä asennetta, -
jossa kaikkeen sotketaan Jumalan nimi.
Siitä voi tulla pahoja ongelmia, -
kun ihmiset ovat uskonvaelluksensa alussa.
Oli ihmeellistä, että Herra puhui kaikille, -
että heidän tuli saada minut puhujaksi heti, kun aloin tulla tunnetuksi.
Soittaja sanoi: "Jumala kertoi, että sinä tulet meille puhujaksi."
"Rukoilimme, ja suurin osa sai vastaukseksi sinun nimesi."
Minulla ei ollut sitä tunnetta, mutta jos Jumala sanoi niin...
Olinko epähengellinen, kun Hän ei ensin kertonut sitä minulle?
Rohkenin sanoa: "En tiedä mitä, Hän sanoi teille, -
mutta tulen vasta, kun Hän kutsuu."
Jos pyydän jotakuta tekemään jotain, en koskaan yritä painostaa, -
ellei hän hengessään tunne voivansa tehdä sitä.
Älä yritä saada muita tekemään omia juttujasi, jotta kokisit olosi hyväksi.
En kohta selviä 18 uhrista.
Oli myös seuraamusuhri, joka suoritettiin kaksi kertaa päivässä.
Yritän suoriutua näistä kaikista. Satouhri 6―7 kertaa vuodessa, -
juomauhri kaksi kertaa päivässä, rauhanuhri kaksi kertaa vuodessa.
Todella paljon monimutkaisia uhreja.
Kiitosuhreja, kynttilälyhty- ja vapaaehtoisuhreja.
Lista uhrauksista jatkuu ja jatkuu.
Ei ihme, että ihmiset olivat onnellisia Jeesuksen tulosta!
Hän tuli sanoen: "Minä olen Tie!"
Jeesus tuli, ja tuo vanha lakihenkinen systeemi sai jäädä.
Tuo mahdoton systeemi, jota kukaan ei pystynyt toteuttamaan.
Laki annettiin vain todisteeksi siitä, että sitä oli mahdoton pitää.
Tarvittiin Vapahtaja! Heräät aamulla ja teet parhaasi.
Myönnät tehneesi virheitä ja kadut.
Lakataan kutsumasta syntiä taudiksi tai vaihtoehtoiseksi elämäntavaksi!
Anteeksi vain! Olen halunnut sanoa noin jo pitkään!
Uskokaa tai älkää, yritän olla mukava, etten joutuisi vaikeuksiin, -
mutta asioita ei voi selvittää, ellei niitä kutsu oikeilla nimillä.
Kukaan ei halua kutsua syntiä synniksi. "Minä tein virheen."
Synti on syntiä.
Ellemme saa vapautusta siitä, emme saa suhdetta Jumalaan.
Ellemme käy Jeesuksen ovesta pelastukseen, -
vietämme ikuisuuden helvetissä. Jumala ei lähetä ketään sinne.
Moni sanoo: "Jos Jumala olisi hyvä, Hän ei lähettäisi ketään helvettiin."
Opetetaan myös, että kaikki pääsevät taivaaseen koska Jumala on hyvä.
Raamattuni sanoo: "Panen eteesi elämän ja kuoleman, valitse elämä."
Jumala ei lähetä ketään helvettiin, me teemme omat valintamme.
On alempi elämä ja ylempi elämä. Kapea polku taikka leveä polku.
Valitse!
Jumala ei katso ihmiseen. Kaikki voivat saada suhteen Häneen, -
mutta et voi olla varas tai ryöväri ja tulla sisään ilman Jeesusta.
Jeesus on ovi, tie ja vastaus kaikkeen elämässämme.
Hän on rauhamme, parantumisemme, -
vanhurskautemme, toivomme ja ovemme pelastukseen.
Pelastus ei tarkoita sitä, että jotenkin vain kompuroimme elämän läpi, -
vaan sitä, että kun otamme Jeesuksen vastaan, elämämme paranee.
Pääsemme kyllä taivaaseen, mutta matkan ei tarvitse olla tuskaa.
Room. 11:36 sanoo: "Sillä hänestä ja hänen kauttansa ja häneen -
on kaikki; hänelle kunnia iankaikkisesti! Amen.
Tarjoamme tänään DVD-opetusta "Totuus tekee vapaaksi" -
ja kirjaani "100 tapaa yksinkertaistaa elämääsi."
Miksi eläisit monimutkaista elämää?
Väsyin niin elämäni ja ihmissuhteideni sekavuuteen, -
talouteni ja mieleni epäjärjestykseen. Halusin selvittää ne.
Aloin Jumalan avulla tutkia, kuinka se tapahtuu.
Tämä kirja on tulos siitä, mitä sain tuona aikana oppia.
Tilaa tämä materiaali. Jos tunnet henkilön, joka tekee elämästään -
liian sekavaa, tilaa ne hänellekin.
Olet rakas, välitämme sinusta. Jumalalla on hyvä suunnitelma.
Puhun elämääsi: Jotain hienoa tulee tapahtumaan sinulle tänään!
Haluatko Jumalan puhuvan sinulle, kuinka elää uudella tavalla siitä, -
miksi elät ja kuinka voisit elää yksinkertaisemmin.
"100 tapaa yksinkertaistaa elämäsi" ja "Totuus tekee vapaaksi" -
antavat sinulle vastaukset. Tilaa ruudulla olevien tietojen avulla -
tai osoitteessa www.joycemeyer.org Tilaa tänään ja vapaudu.
Se, kuinka aloitat päiväsi, on tärkein asia elämässäsi.
Raamattu kehottaa etsimään Jumalaa heti aamusta. Siten löydät Hänet.
Toivoisitko voivasi ottaa Joycen mukanasi joka paikkaan?
Nyt voit! Saat ilmaisen podcastin iTunessa: www.joycemeyer.org
Entäs minä! Entäs minä!
Jos joku ohjelma jäi näkemättä, näet sen osoitteessa www.joycemeyer.org
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä ruokimme nälkäiset, vaatetamme köyhät ja viemme -
ilosanoman kansoille. Kotisivullamme voit esittää esirukouspyyntösi, -
tutustua lisämateriaaliin ja Joycen kokouskalenteriin -
sekä liittyä kumppaniksi viemään Kristuksen rakkautta maailmaan.
Käännös: Hilkka Sepponen
Ohjelman mahdollistivat Joyce Meyer Ministriesin ystävät ja tukijat.